Getter Jaani

Getter Jaani (sündinud 3. veebruaril 1993 Tallinnas) on Eesti poplaulja, kes 2011. aastal esindas Eestit Eurovisiooni lauluvõistlusel.

Haridustee 
Getter lõpetas Tallinna Kristiine Gümnaasiumis 9. klassi, seejärel õppis Tallinna Tööstushariduskeskuses rätsep-stilisti eriala.. Getter Jaani käis ka Kaari Sillamaa Laste Kaunite Kunstide Koolis. 2015. aastal lõpetas Getter Jaani Audentese e-gümnaasiumi.

Karjäär 
2010. aastal alustas Getter koostööd plaadifirmaga Moonwalk, mis pani alguse tema soolokarjäärile. Debüütsingli "Parim päev" produtseeris Sven Lõhmus ja sellest sai aasta mängituim raadiohitt Eestis. 2010. aasta juunis ilmus lühialbum "Parim päev" EP ja 2011. aasta mais "Rockefeller Street"

26. veebruaril 2011 võitis Getter Jaani lauluvõistluse "Eesti laul 2011" ja ta esindas Eestit Eurovisiooni lauluvõistlusel Düsseldorfis lauluga "Rockefeller Street". Jaani lugu pääses finaali, kus tuli leppida 24. kohaga. Jaani lohutas ennast sellega, et vähemalt ületas Eesti need riigid, kes üldse finaali ei pääsenud.

Teater 
 2010 – "Keskkoolimuusikal" ("High School Musical").
 2010 – Eesti Televisioonis näidatud telesarjas "Riigimehed" mängis ta episoodilise rollina iseennast.
 2011 – muusikal "Verelegend" Salme Kultuurikeskuses.
 2011 – koos Ott-Sander Palmiga Kanal 2 saates "Tantsud tähtedega".
 2011 – TV3 jaoks valminud 12-osalises seriaalis "Päikese poole" mängis Getter Jaani iseennast. 
 2013 – muusikal "Grease", naispeaosatäitja Sandy.
 2016 – Kaari Sillamaa muusikalis "Desiree" nimiosa Eugenie Désirée Claryt.

Televisioon 
2011. aastal osales Getter Jaani koos Ott-Sander Palmiga Kanal 2 saates "Tantsud tähtedega".

2013. aasta kevadel osales ta TV3 telesaates "Su nägu kõlab tuttavalt" ja jõudis finaalis neljandale kohale.

2020. aastal osales ta TV3 meelelahutussaates "Maskis laulja", kus kehastas Jonnipunni.

"Eesti otsib superstaari" saates esitatud laulud

Diskograafia

Albumid
 "Parim päev" EP (Moonwalk; 2010)
 "Rockefeller Street" (Moonwalk; 2011)
 "Jõuluvalgus" (Moonwalk; 2011)
 "DNA" (Moonwalk; 2014)

Singlid
 "Vaid Suve" (koos Chapter One-ga) (2010)
 "Parim päev" (jaanuar 2010)
 "Grammofon" (juuni 2010)
 "Rockefeller Street" (jaanuar 2011)
 "Valged ööd" (mai 2011)
 "Me kõik jääme vanaks" (koos Mihkel Rauaga) (oktoober 2011)
 "Talveöö" (koos Karl Madise ja Koit Toomega) (detsember 2011)
 "NYC Taxi" (märts 2012)
 "Jõuluvalgus" (detsember 2012)
 "Kes on süüdi" (eesti Laul 2013 joke)
 "Meelelahutajad" (koos Maia Vahtramäega) (detsember 2013)
 "Rannamaja" (koos Koit Toomega) (juuni 2014)
 "Isa jälgedes" (koos Risto Vürstiga) (oktoober 2014)
"Something Good" 2017
"Chasing Trouble" 2018
"Võta mul käest" 2019
"Mitu mind" 2020

Auhinnad 
 2011 – Kuldne Plaat ehk Eesti Popmuusika Aastaauhind – Eesti Koolimissi eriauhind: aasta ilusaim artist
 2012 – Kuldne Plaat ehk Eesti Popmuusika Aastaauhind – aasta raadiohiti auhind ("Valged ööd" koos Koit Toomega)
 2012 – Kuldne Plaat ehk Eesti Popmuusika Aastaauhind – aasta naisartisti auhind
 2012 – Kuldne Plaat ehk Eesti Popmuusika Aastaauhind – Music Online eriauhind: aasta edukaim artist internetikeskkonnas
 2015 – Kuldne Plaat ehk Eesti Popmuusika Aastaauhind – aasta naisartisti auhind
 2015 – Kuldne Plaat ehk Eesti Popmuusika Aastaauhind – aasta artist internetis ("Rannamaja" koos Koit Toomega)

Viited

Välislingid
 Getter Jaani koduleht
 Moonwalk artist Getter Jaani
Video: Getterile meeldib kirikus palju rohkem esineda, kui telekaamerate ees – Delfi, 15. detsember 2009

Videod 
 Getter Jaani "Grammofon"
 Getter Jaani "Parim päev"
 Getter Jaani "Rockefeller street" ("Eesti laul 2011")

Eesti lauljad
Eesti esindajad Eurovisiooni lauluvõistlusel
Eesti otsib superstaari
Sündinud 1993